b'\n_START_ARTICLE_\nDVIP\n_START_PARAGRAPH_\nDVIP er en forkortelse for deltidsbesk\xc3\xa6ftiget videnskabelig medarbejder og er en stillingskategori p\xc3\xa5 de videreg\xc3\xa5ende uddannelser, herunder p\xc3\xa5 universiteterne. Under betegnelsen DVIP arbejder undervisningsassistenter, eksterne lektorer, videnskabelige assistenter o.a. med undervisning (ofte forskningsbaseret), de afholder eksaminer og evalueringer, tilrettel\xc3\xa6gger seminarer, skriver l\xc3\xa6reb\xc3\xb8ger, udarbejder undervisningsmaterialer mv._NEWLINE_En DVIP er som regel kun ansat i et semester ad gangen. Det betyder, at en DVIP reelt er ansat otte m\xc3\xa5neder om \xc3\xa5ret. Uden pension. Dertil kommer ekstra indt\xc3\xa6gter i forbindelse med afholdelse af eksamen. Der er ofte obligatorisk, men ul\xc3\xb8nnet deltagelse i m\xc3\xb8der og arrangementer. Forholdene for DVIP under barsel og sygdom er ikke n\xc3\xa6r s\xc3\xa5 gode som fastansattes.'